google/wiki40b huggingface dataset:
Norsk forening for pengespillproblematikk

Norsk forening for pengespillproblematikk (NFP) er en forening som kjemper for å redusere omfanget av problemer som følge av pengespill, ved å øke kunnskapen om pengespillproblemer.
Foreningen ble stiftet i 2000.
Seitevare kraftverk

Seitevare kraftverk er en demning med et vannkraftverk i Luleälven i Sverige. Dette anlegget har en totalt installert effekt på 225 MW.
Garzón (kommune)

Historie

Garzón ble grunnlagt i 15. mars 2010.

Regjeringen

Ordføreren (alcalde) i kommunen er Fernando Suárez (2010-2015).
Bürgerliches Gesetzbuch

Opprinnelse

Før BGB trådte i kraft hadde de tyske statene sine egne lovverk på privatrettens område, bl.a. gjaldt Gemeines Recht, Allgemeines Landrecht (ALR), Code civil, Badisches Recht og Sächsisches BGB.
Ønsket om en kodifikasjon for hele Tyskland (da medregnet Østerrike) startet 1814 med kodifikasjonsstriden mellom juristene Anton Friedrich Justus Thibaut og Friedrich Carl von Savigny. Mens den liberalt innstilte Thibaut ønsket en enhetlig kodifikasjon av den borgerlige retten, for å fremme det private næringsliv og bidra til nasjonal (tysk) enhet, var den konservative Savigny negativt innstilt til en enhetlig kodifikasjon, og mente de forskjellige tyske statene måtte få ha sine egne lovverk. Savigny mente tiden på det tidspunktet ikke var moden for et enhetlig rettssystem, og det var til å begynne med Savignys syn som vant frem.
Senere, særlig etter den tyske riksgrunnleggelse i 1871, forsterket imidlertid kravene om en felles borgerlig lovbok seg. I 1873 besluttet Riksdagen og Forbundsrådet etter forslag fra representantene Johannes von Miquel og Eduard Lasker å utarbeide en borgerlig lovbok (se lex Miquel-Lasker). Den 1. kommisjonen ble oppnevnt 1874 og fremla sitt forslag i 1888. Den orienterte seg sterkt mot grunnsatsene i Gemeines Recht og Savignys lære, og ble kritisert for å være usosial, lite tidsmessig og vanskelig å forstå. Den 2. kommisjonen ble oppnevnt 1890 og fremla sitt forslag i 1895. Dette ble med enkelte mindre endringer vedtatt i 1896 og offentliggjort 18. august.
BGB trådte i kraft 1. januar 1900. Den ble ledsaget av Einführungsgesetz zum Bürgerlichen Gesetzbuche (EGBGB), hvor overgangsreglene som gjaldt de gjeldende rettssystemene og internasjonal privatrett ble fastlagt. Også senere ble overgangsregler innarbeidet i innføringsloven ved endringer av BGB.

Andre land

Den tilsvarende kodifikasjonen i Østerrike er Allgemeines Bürgerliches Gesetzbuch (ABGB) fra 1811. I Sveits gjelder den sveitsiske Zivilgesetzbuch (ZGB) fra 1907, som i stor grad bygget på BGB, men gjelder som mer moderne og klar.
Brakke

Brakke er et lettbygd hus, ofte satt opp midlertidig med tanke på losji av mennesker, ofte soldater eller et mannskap av arbeidsmenn eller -kvinner, ofte med bygningsmetoder som gjør konstruksjonen rask og reise eller mobil. Brakker er gjerne laget av standardiserte elementer eller etter standardiserte tegninger og kan derfor bygges raskt og gjerne også flyttes. Brakker er brukt i fange- og konsentrasjonsleirer, til innkvartering av soldater (til forskjell fra kaserner som er mer varige konstruksjoner og også i forbindelse med bygg- og anleggsarbeider som går over en viss tid. Videre er brakker brukt som nødboliger og som sykehus osv. etter forskjellige katastofer.
På samme måte som et vanlig hus kjennetegnes brakken av sine fire vegger, samt av taket som ligger ovenfor og holder regnet borte. Men i motsetning til et alminnelig hus, som varierer i byggemateriale og antall etasjer, består nesten alltid brakken utelukkende av én etasje og er ofte bygget i tre. Moderne brakker brukes ofte for å konstruere brakkerigger og kan da bestå av flere etasjer med egne seksjoner for forpleining og kontorer. Brakker for spesielle anvendelser kan også være konstruert i metall og følge standarder for industricontainere.

Brakker for anleggsrigger

Anleggsbrakker i bygge- og anleggsnæringen følger ofte tilnærmet standardiserte mål slik at de kan stables i brakkerigger slik at de får liten grunnflate. Innvendig blir det gjerne lagd en langsgående gang i riggens lengde, med kontorer og sovealkover til hver side, eller en tilsvarende gangbro blir lagd på utsiden. Slike utvendige gangbroer er vanligst på brakkerigger  for forpleining da hver enkelt brakke fremstår som en selvstendig boenhet, om enn med noen delte fasiliteter. Det er ofte egne moduler i slike brakkerigger for kjøkken, toalett og dusj.
Cao (Heze)

Cao (kinesisk: 曹县; pinyin: Cáo Xiàn) er et fylke i provinsen Shandong i Kina. Det er understilt byprefekturet Heze, helt vest i provinsen. 
Befolkningen i fylket var på 1 394 034 innbyggere i 1999.
Bo, en av Shang-dynastiets hovedsteder, lå i det som i dag er fylket Cao.

Cao og bokseropprøret

I forkant av bokseropprøret var Cao et område preget av stor lovløshet, og ettersom Qing-dynastiets lokale garnisoner var vesentlig svekket på grunn av den første sino-japanske krig, vokste det frem en forsvarsmilits, Dadaohui («Storsverdselskapet») som opererte frem til 1895 og i noen grad kan ha inspirert bokserbevegelsen.

Samferdsel

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.
Nathrius

Utseende

Små, brunlige trebukker. Oversiden er fint hårete. Antennene er noe lengre enn kroppen. Dekkvingene er forkortede og dekker ikke bakkroppen, flygevingene (bakvingene) stikker ut bak dekkvingene og gjør at disse billene overflatisk minner om små veps. Beina har klubbeformede lår.

Utbredelse

Slekten er utbredt i Europa og Nord-frika.
The Fat Duck

The Fat Duck er en restaurant i Bray i Berkshire i England som blir drevet av kokken Heston Blumenthal. Restauranten er kjent for sin meny av uvanlige retter, skapt for å følge matlagingsfilosofien molekylær gastronomi hvor kvaliteten på kokkekunsten blir antatt å kunne bli vesentlig forbedret når de fysiske og kjemiske prosessene i matlagingen er klargjort. Det har gitt blant annet eksentriske retter som «sneglegrøt», «laks i lakrisgelé» og «egg og bacon-iskrem».
Utover å benytte resultater fra kjemi og fysikk på kokekunsten har The Fat Duck og Blumenthal benyttet psykologi som å eksperimentere med gjestenes forventninger. Blant forrettene i restaurantens smaksmeny finnes «gele av appelsin og rødbete», en servering bestående av to adskilte geler hvor rødt har blitt gjort av blodappelsiner, og orange fra orange rødbeter.
Restauranten er den ene av kun tre i Storbritannia og Irland som har mottatt tre stjerner i Michelinguidens rangering i 2004. I 2005 ble The Fat Duck utnevnt som verdens beste restaurant i det britiske matmagasinet Restaurant etter å ha ligget i toppen i året i forvegen. I Bray ligger for øvrig også Michel Rouxs Waterside Inn, som er rangert som nummer seks i Storbritannia og nummer nitten i verden.

Mulig matforgiftning og stegning

Den 27. februar 2009 stengte Blumenthal sin restaurant på ubestemt tid etter at et antall gjester rapporterte å ha følt seg uvel ved ulike tider. Ved den 3. mars 2009 var det fortsatt uklart om kilden til utbruddet og om hva som var problemet, men sabotasje har blitt utelukket og en talsmann fra restauranten uttalte at «Alt dette får oss til å tro at det (matforgiftningen) har ikke kommet fra restauranten og vi forventer å få signal om at faren er over». Den 6. mars ble det rapportert at 400 mennesker hadde blitt syke etter å ha spist ved restauranten. Restauranten åpnet igjen 12. mars 2009. Grunnen til matforgiftningen ble funnet å være norovirus på grunn av forurensede østers, samt dårlig hygiene.
​Oslo Files on Defence and Security

Oslo Files on Defence and Security er en skriftserie utgitt av Institutt for forsvarsstudier (IFS). Serien tar sikte på å være et uformelt og fleksibelt forum for studier innenfor instituttets arbeidsområder. Oslo Files utgir større arbeider og bredere fremstillinger rettet mot et allment publikum, online og på papir. Serien utgis på norsk eller engelsk med forfattere fra eller utenfor IFS. Alle synspunkter, vurderinger og konklusjoner som fremkommer i serien, står for forfatteren(e)s egen regning.
Oslo Files har vært utgitt siden 2007. Redaktør er Anna Therese Klingstedt.
Mike Portnoy

De tidlige årene

Mike Portnoy ble født og vokste opp i Long Beach i New York. Faren hans var DJ på en lokal radiostasjon, noe som tidlig ga Portnoy en interesse for musikk. Han lærte for det meste seg selv å spille trommer, men han hadde musikkteori som fag på high school. På denne tiden var han med i et par forskjellige band som spilte heavymusikk. Et av disse, Inner Sanctum, gav ut et album. Etter å ha fått et stipend til musikkskolen Berklee College of Music i Boston forlot han bandene. På skolen møtte to av dem som kom til å bli bandmedlemmer i Dream Theater, gitarist John Petrucci og bassist John Myung.
NM i fotball for kvinner 2013

Norgesmesterskapet i fotball for kvinner 2013 var det 36. offisielle norgesmesterskapet i fotball for kvinner. Cupfinalen ble avholdt på Ullevaal Stadion den 23. november og ble vunnet av Stabæk 1–0 etter scoring av Melissa Wiik i det 34. minutt. Avaldsnes var Stabæks motstander i finalen, mens LSK Kvinner og Vålerenga var de tapende semifinalistene.
Kapital

Marxistisk oppfattelse av kapital

Karl Marx mener kapital er en direkte følge av den private eiendomsrett. Teorien knyttes tett opp mot forståelsen av merverdien. Kapital er ifølge Marx enhver verdi som gir sin eier anledning til å tilegne seg en del av merverdien produsert i den samfunnsmessige produksjon.
Lyngholen ungdomsskole

Beliggenhet

Skolen skal ligge ved Stokkalandsvatnet Som nærmeste nabo har den to kunstgressbaner, Bogafjellhallen og Bogafjell kirke. På grunn av bratt fjellterreng vil bygget bli på 4 etasjer. Det skal graves inn i terrenget, og en gangbro vil bli brukt som adkomst til bygget. Tomten har en høydeforskjell på 29 meter.

Bygningen

Skolen vil ha en kapasitet på 504 elever et nettoareal på 9,35 m² pr. elev. Byggeprosjektet har et budsjett på 262,8 millioner kroner. Skolen vil ha 18 klasserom til normal undervisning og ekstra rom for undervisning i valgfag og fremmedspråk. Totalt blir bygget ca. 5500 m² stort. Skolen skal ikke ha gymsal, Bogafjellhallen, skolens nærmeste nabo, skal bli brukt til gymnastikkundervisning. Bygget vil bli sertifisert som et lavenergibygg.
Navn: Navnet er ikke bestemt, men er under behandling av kulturkomiteen i kommunen. Forslaget er Lyngholen Ungdomsskole, andre har kommet med forslag om at skolen skal hete Bogafjell, Stokkeland eller Presthei ungdomsskole. Lyngholen Ungdomsskole vil ha adressen Lyngholen 7.
Salla

Historie

I 1839 gjorde en bondesønn et funn av en skatt fra vikingtiden. Depotfunnet lå i en kurv av bjørkenever gjemt under en stein på fjellet Aatservainen, et sted som nå ligger i Russland. Funnet inneholdt minst 174 mynter, forskjellige andre gjenstander, inkludert ornamenter, og en vekt med tolv lodd. Myntene er stort sett fra 1000-tallet og funnet er datert til tidligst 1110. Myntene vitner om import fra Karelen og Russland, men også fra Skandinavia. Av myntene var 166 tyske (46 % av disse frisiske), sju anglosaksiske, én eller to sannsynligvis anglonormanniske. Det er også mulig at funnet inneholdt danske mynter fra Magnus den godes og Svein Estridssons tid. En norsk mynt kan også ha vært en del av Kuolajärvi-funnet, mens noen av de tyske myntene som har vært regnet til det kan ha vært funnet andre steder. Funnet kom til universitetsmuseet i Helsingfors i 1841, men ble ikke holdt samlet slik at identifiseringen av innholdet har vært komplisert.
Området var bebodd av samer da de første finsk nybyggere bosatte seg der i 1730-årene. Samene ble gradvis fortrengt.
Sammen med Kuusamo har Salla et av Finlands største områder med granskog. Dette gjorde stedet interessant for trevareindustrien, som på 1890-tallet forvandlet Salla fra et samfunn basert på naturalhusholdning.
I februar 1922 var Salla åsted for «fläskrevolten» da finske rødegardister tok seg over grensen fra Sovjet-Russland og mobiliserte rundt 600 misfornøyde skogsarbeidere i et mislykket forsøk på opprør.
Under vinterkrigen invaderte sovjetiske styrker Finland blant annet ved Salla, men ble her stoppet av den finske hæren i harde kamper. I fredsavtalen i 1940, og igjen i 1944, måtte Finland avstå omkring halvparten av kommunens areal til Sovjetunionen. Disse områdene blir også kalt «Gamle Salla» (finsk: Vanha Salla). Under fortsettelseskrigen ble den gamle byen i Salla liggende på sovjetisk side. Men finske og tyske styrker klarte å gjenerobre disse områdene. Da krigen sluttet, ble de tyske styrkene presset ut av Lappland av de finske styrkene.
Salla ligger ved toglinjen Laurila-Kelloselkä-banen, en godsbane fra Kemijärvi. I 2006 fremla jernbaneselskapet VR et forslag om å nedlegge linjen. Tidligere fortsatte jernbanelinjen fra Salla inn i Russland. 
I kommunen finnes en grenseovergang mot Russland (bare vei), som hadde cirka 160 000 grensepassasjer i 2011. Majoriteten av disse ble foretatt av russere, til gunst for turist- og handelsvirksomheten i Salla.
Den israelsk-jordanske fredsavtalen

Den israelsk-jordanske fredsavtalen er en fredsavtale signert i 1994. Avtalen normaliserte relasjonene mellom de to landene og løste territoriale tvister dem imellom. Konflikten hadde kostet omtrent 18,3 milliarder dollar. Signeringen av denne avtalen er også nært relatert med innsatsen for å lage fred mellom Israel og Palestinas frigjøringsorganisasjon representert ved Den palestinske selvstyremyndigheten. Avtalen gjorde Jordan til det andre arabiske landet som normaliserte sine relasjoner med Israel.
Ski-VM 2015 – Sprint kvinner

Kvartfinaler

Kvartfinalene startet kl. 15:15.

Semifinaler

Semifinalene startet kl. 16:25.
Slåpetornvikler

Utseende

En liten til middelsstor (vingespenn 12-14 millimeter), bredvinget, grå vikler. Den mangler helt påfallende fargetegninger. Forvingen er mørkt gråbrun med litt mørkere, utydelige tverrbånd. Bakvingen er ensfarget mørk gråbrun.

Levevis

Larven lever på slåpetorn og hagtorn, blant sammenspundne blader. De voksne sommerfuglene flyr i juli.

Utbredelse

I Norge er den utbredt langs kysten av Østlandet og Sørlandet.
Klar Tale

Klar Tale er Norges eneste lettlest-avis. Avisen prøver å gjøre nyhetene forståelige for alle. Språket er enkelt, og bokstavene er større enn i de andre avisene. 
Papiravisen Klar Tale kommer ut hver uke med 8 sider nyheter og annet aktuelt stoff fra Norge og verden. Avisen har også utgaver innlest på CD og som podcast. På nettavisen klartale.no finner du daglige nyheter.
Lettlest Media as har det redaksjonelle ansvaret for avisen. Klar Tale er politisk og religiøst uavhengig. Ansvarlig redaktør og daglig leder er Gøril Huse. Hun overtok rollen formelt i 2017, etter ni år i ulike roller i avisa. Før henne var  
Kristin Steien Bratlie redaktør. Avisen gis ut av Lettlest Media AS i Mentor Medier på oppdrag for Stiftelsen Klar Tale. Avisen støttes av Bufdir. Avisen er tidligere produsert av Norsk Telegrambyrå for Stiftelsen Klar Tale. Klartale.no ble kåret til årets nisjenettsted i 2018. Du finner også Klar Tale på Facebook.
Pete Ross

Smallville

Pete Ross som spilles av Sam Jones III, er Clark's bestevenn i de tre første sesongene av Smallville. Han var også bestevenn med Chloe Sullivan som ledet «The Torch» skoleavisa. Pete er den første som får vite om Clark's krefter utenfor familien.
Cordova gasskraftverk

Cordova kraftverk (engelsk: Cordova Energy Center) er et gasskraftverk i delstaten Illinois i det nordlig-sentrale USA. Det har en installert produksjonskapasitet på 500 MW, fordelt på 1 blokk / 2+1 turbiner. Dette er delstatens attende største termiske kraftverk målt etter installert produksjonseffekt.
Anlegget ble påbegynt omkring 1998 og stod ferdig i 2001. Brenselkilden er naturgass.
Michael Eisner

Tidlig karriere

Eisner begynte sin karriere hos ABC, videre hos Paramount Pictures og sist til The Walt Disney Company. I hans periode hos Paramount kom filmstudioet ut med suksessfilmer som Saturday Night Fever, Grease, Star Trek og Beverly Hills purk, i tillegg til suksessfulle TV-serier som Happy Days, Laverne and Shirley, Cheers og Fem i familien. Eisner hadde et nært og godt samarbeid med sin sjef, Paramounts studiosjef Barry Diller, men da Diller forlot firmaet og Eisner ble forbigått i ansettelsen av ny studiosjef, begynte han å lete etter arbeid andre steder.

Disney

Etter Walt Disney Productions, filmstudioet kjent for sine animerte filmer, overlevde aggressive forsøk på oppkjøp, ble Eisner bragt inn i firmaet av aksjeeierne Sid Bass og Roy Edward Disney i tillegg til tidligere sjef for Warner Brothers Frank Wells for å snu selskapet.
I de neste ti årene ble studioet et av verdens største mediaselskap. Under Eisner og Wells lederskap, gjenskapte Disney sin en gang så legendariske animasjonsavdeling, og denne avdelingen opplevde en gullalder med årlige suksesser. Disney utvidet også tilbudet for det voksne filmpublikumet.
Eisners rolle i den store omveltningen i Disney og Disneys vekst til å bli et av de store mediaselskapene, har skapt mang en følelsesmessig debatt blant mange historikere og Disney-tilhengere. Han krediteres generelt med æren over å ha transformert Disney til å bli en underholdningsleverandør. Ettersom årene gikk, skapte Eisner kontrovers gjennom at han raskt fikk mer makt. Frank Wells døde i en helikopterulykke i 1994, noe som betydde slutten på en langvarig feide mellom de to. Kort tid etter ga Eisner Jeffrey Katzenberg sparken.
I 2003 trakk Roy O. Disney, Walt Disneys nevø, seg fra sine stillinger i protest mot Eisners ledelse, som han mente gjorde Disney til et «grådig, sjelløst» selskap. Året etter fikk Roy Disney og Stanley Gold, begge tidligere styremedlemmer, med seg 43 % av Disneys aksjonærer i ikke å gjenvelge Eisner som styremedlem. Eisner fortsatte som styremedlem og konsernsjef, men ble skiftet ut som styreleder. I mars 2005 kunngjorde Eisner sin avgang, ett år før kontrakten hans gikk ut. Han ble etterfulgt av Robert Iger.
Collin County

Historie

Collin County, og dets administrassenter  McKinney, er oppkalt etter Collin McKinney, en av de fem som skisserte Texas Declaration of Independence og den eldste av de 59 som undertegnet erklæringen.
Johann Wilhelm Ludwig Gleim

Virke

Gleim forsøkte å innføre en lettere tone i tysk diktning og var med Versuch in scherzhaften Liedern (1744) en tidlig representant for anakreontikken i tyskspråklig lyrikk. Under  sjuårskrigen skrev han patriotiske krigsdikt.
Et vesentlig prosjekt for Gleim var sammen med andre samtidige diktere å utvikle tysk litteratur og etablere tysk som litteraturspråk. Han var av natur vennesæl og et av virkemidlene hans var å fungere som mesén for unge diktere og å skape litterære kretser. I Berlin sto han i tett personlig kontakt med blant andre Karl Wilhelm Ramler, Johann Joachim Spalding og Ewald von Kleist. Seinere samlet Gleim en rekke unge diktere rundt seg i Halberstädter Dichterkreis. Han sto  i tett kontakt med blant andre Lessing, Herder, Klopstock, Wieland, Anna Louisa Karsch og Johann Heinrich Voß. Forholdet til Goethe og Schiller var ambivalent.

Mottakelse

Gleim fikk stor suksess både med sine anakreontiske og patriotiske dikt, og var en av sin tids mest berømte diktere. Helt inn på 1800-tallet ble diktene hans tonesatt, blant andre av Carl Philipp Emanuel Bach, Reichardt, Telemann, Rolle, Forkel, Hiller, Haydn, Mozart og Schubart.
Gleims anakreontisme ble seinere, i likhet med anakreontikken i det hele, fordømt som holdningsløs, samfunnsmessig irrelevant og absurd. Etter andre verdenskrig og erfaringene med nasjonalsosialismen ble de patriotiske diktene avvist som krigerske og sjåvinistiske og bare nå og da vurdert etter sin litterære kvalitet.
I litteraturhistorien har Gleim overveiende fått negativ omtale. Årsaken kan være at verkene er blitt vurdert i lys av gullalderen i tysk litteratur som kom seinere på 1800-tallet.
Livny

Livny (russisk: Ливны) er en by i Orjol oblast i Russland. Den ligger ved elva Sosna (ei sideelv til Don), rundt 120 km sørøst for Orjol. Innbyggertall: 52 841 (folketelling 2002).

Historie

Byen anses å ha blitt grunnlagt i 1556 som Ust-Livny, et trefort ved bredden av elva Livenka, selv om enkelte mener at en by hadde eksistert på stedet forut for den mongolske invasjonen i Russland. Festningen var viktig for forsvaret av Storfyrstedømmet Moskvas sørgrense mot angrep fra krimtatarer opp langs Muravskij-ruta. 
Tredve år senere sendte Ivan den grusomme fyrst Masalskij for å bygge byen Livny under en garnison stasjonert ved fortet. Byen ble plyndret og brent av tatarene flere ganger. I 1606 gikk Livnys innbyggere til opprør mot Boris Godunov, og drepte guvernøren hans og erklærte sin støtte til Falske Dmitrij I. To år senere valgte Ivan Bolotnikov byen som base for sine militære kampanjer mot Vasilij IV. 
I 1618 ble byen brent av Petro Konasjevytsj kosakker. Krimtatarene angrep igjen byen i 1661, og brente den ned til grunnen. Så snart tatarangrepene opphørte, begynte en velstandsperiode for byen. På 1800-tallet var Livny en betydelig rival for Jelets som områdets viktigste handelssentrum.
Klatring på blikk

Klatring på blikk (on-sight) er et begrep innen klatresporten som beskriver klatring uten forutgående kunnskap om klatreruta, annet enn hva klatreren selv kan se fra bakken. Klatring på blikk utføres blant annet i innendørs klatrekonkurranser, hvor de konkurrerende klatrerne får noen minutter på å innstudere ruta fra bakken før konkurransen starter. Etter den felles visningen av konkurranseruta må klatrerne vente i isolat på sin tur til å klatre, uten å kunne følge konkurrentenes veivalg og prestasjoner.
I utendørs sportsklatring er klatring på blikk en vesentlig faktor. Det å klatre en vanskelig rute i ett på første forsøk, uten noen form for kjennskap til tak eller passasjer annet enn det man ser underveis eller fra bakken, er ansett som den høyeste prestasjonen innen sports- eller klippeklatring. Klatring på blikk skiller seg fra såkalt «flash», idet det siste betyr at man klatrer en rute i ett på første forsøk, uten innøving, men hvor man har informasjon om tak og vanskelige passasjer på forhånd, eventuelt mottar slik informasjon underveis i klatringen.
Windows Media DRM

Windows Media DRM er en DRM-teknologi utviklet av Microsoft for Windows Media-plattformen. Første versjon ble lansert i 1999. Systemet er designet for å sørge for sikker levering av lyd- og/eller videoinnhold over internett, på en slik måte at distributøren kan kontrollere måten innholdet brukes på.
Du skal ikke slå i hjel

Du skal ikke slå i hjel (polsk: Krótki film o zabijaniu) er en polsk film fra 1988. Den er regissert av Krzysztof Kieślowski, og skrevet av Kieślowski sammen med Krzysztof Piesiewicz. Den var opprinnelig en del av filmserien De ti bud, men ble senere utvidet og lansert som en selvstendig film.

Handling

Handlingen er basert på det femte bud, du skal ikke slå i hjel, og tar for seg forskjellige spørsmål rundt bruk av dødsstraff og drap.
Otto Torvik

Livsløp

Otto Torvik ble født i Romsdal, i Bolsøy sokn like øst for Molde. Faren var Ingebrigt Taraldsen frå Torvik i Romsdal. Han var bonde og lekpredikant. Moren var syk da Otto Torvik kom til verden, hun ba om at sønnen måtte bli brukt i Guds tjeneste. 
Etter folkeskolen gikk han på Rauma folkehøgskole i Molde, der fikk han misjonskall. Kallet vokste i han og han fortsatte å studere i Oslo ved Fjellhaug misjonshøgskole som var drevet av Det norsk lutherske Kinamisjonsforbund. Han var utdannet Cand. theol. ved Augsburg Seminary og Master of theology ved Hartford Seminary. Han ble ordinert til prest i 1946.
I 1931 reiste han til kinesisk Turkstan for å se om det var mulig å starte med kristen misjon der.  I 1940 stiftet han Den Norske Muhammedanermisjon (NMM) i Idag er navnet endret til Kristen Muslimmisjon – KMM). Otto Torvik var en sentral person og en periode generalsektretær i Den norske Muhammedanermisjon. Åtte år etter at han stiftet Den Norske Muhammedanermisjon, i 1948, reiste han til India som pionermisjonær. Han bygde opp misjonstasjonen i Sajinipara, dette var misjonens første misjonsfelt i India.
Hamarkameratene i 2017

Hamarkameratene 2

Hamarkameratene 2 spilte i 2017 i 4. divisjon, avdeling 7.